钦定古今图书集成/历象汇编/岁功典/第078卷 > 九日〈有序〉 李商隐
## 钦定古今图书集成/历象汇编/岁功典/第078卷 > 九日〈有序〉 李商隐

商隐为令狐楚从事，楚既殁，子绹继有韦平之拜，恶商隐从郑亚之，辟疏之。重阳日，商隐留诗于其厅事，绹睹之惭怅，扃闭此厅，终身不处。

曾共山翁把酒时，霜天白菊绕阶墀。十年泉下无人
问，九日樽前有所思。不学汉臣栽苜蓿，空教楚客咏
《江蓠》。郎君官贵施行马，东阁无因再得窥。